Majoituspaikan sijainti on loistava, 400m päärautatieasemalta. Asunto oli siisti ja kodikas, talossa on hissi. Noran kanssa oli helppo asioida. Lentomme peruuntui, ja saavuimme sovittua myöhemmin, mutta asia järjestettiin ilman, että siitä koitui meille hankaluuksia. Helteisenä aikana asunto oli tukalan kuuma, mutta pieni ilmastointilaite helpotti tilannetta. Ainoa ikävä yllätys oli muurahaisarmeija, joka välittömästi löysi ikkunalaudalle hetkeksi jätetyt eväät. Torjunta-aine löytyi tiskikaapista ja se poisti ongelman heti. Muurahaisia ei enää näkynyt. Liikenteen melua kuului yöllä, mutta halusimmekin keskeisen sijainnin. Naapureita ei nähty eikä kuultu.